smcproject/ml-wiki-sentences huggingface dataset:
1526-ൽ ചരിത്ര പ്രസിദ്ധമായ പാനിപ്പത് എന്ന സ്ഥലത്തു വച്ച് തൻറെ സൈന്യത്തേക്കാൾ പത്തിരട്ടിയോളം വലിപ്പമുണ്ടായിരുന്ന ഇബ്രാഹിം ലോധിയുടെ സൈന്യത്തെ വളരെ സാഹസികമായി ഏറ്റുമുട്ടലിലൂടെ കീഴ്പ്പെടുത്തി.
പിന്നീട് കനത്ത ചെറുത്തുനിൽപ്പു നടത്തിയ മേവാറിലെ രജപുത്രരാജാവ്, റാണ സംഗ്രാമസിംഹനെ ഖ്വാനാ എന്ന സ്ഥലത്തു വച്ച് യുദ്ധം ചെയ്ത് തോൽപ്പിച്ചു.
ചരിത്രപ്രസിദ്ധമായ ഈ യുദ്ധം ഇന്ത്യൻ ചരിത്രത്തിലെ നിർണ്ണായക സംഭവമായിരുന്നു.
പിന്നീട് ബാബർ ഗൊഗ്രാ യുദ്ധത്തിൽ പഷ്തൂൺ മേധാവികളെയും തോൽപ്പിച്ചു സാമ്രാജ്യം വിപുലപ്പെടുത്തി.
ഇന്ത്യൻ ഭാവനയുടേയും പേർഷ്യൻ ഭാവനയുടേയും മിശ്രിതമായാണ് ഈ ചിത്രരചന ശൈലി രൂപീകൃതമായത്.
ഡൽഹിയിലെ ടർകോ – അഫ്ഘാൻ സുൽത്താൻ ഭരണത്തിൽ തന്നെ മുസ്ലിം പരമ്പരാഗത ചിത്രരചന ഉണ്ടായിരുന്നു.
1500-ൽ ലിഖിതമായത് എന്ന് വിശ്വസിക്കപ്പെടുന്ന മണ്ടു എന്ന ലിഖിതമാണ് അവശേഷിച്ചത്, ഇവ ദക്ഷിണ പേർഷ്യൻ ആണെന്നും അല്ലെന്നും പണ്ഡിതൻമാർ വാദിക്കുന്നു.
മുഗൾ അധിനിവേശത്തിനു ശേഷം പേർഷ്യൻ ശൈലി മാറി മരങ്ങളേയും മൃഗങ്ങളേയും വരയ്ക്കാൻ തുടങ്ങി.
മുഗൾ സാമ്രാജ്യം
ബാബർ സാമ്രാജ്യം സ്ഥാപിച്ചെങ്കിലും ദക്ഷിണമദ്ധ്യേഷ്യയിൽ നിന്നുള്ള പുതിയ തിമൂറി ഭരണാധികാരികളെ ഇന്ത്യയിലുള്ളവർ ശക്തമായി എതിർത്തിരുന്നു.
ഈ എതിർപ്പുകൾ കാരണം മുഗൾ സാമ്രാജ്യത്തിൻറെ നിലനിൽപ്പിനു തന്നെ ഭീഷണിയുണ്ടായി.
ബാബറുടെ പിൻ‌ഗാമികളുടെ കാലത്താണു മുഗൾ സാമ്രാജ്യം ശക്തമായത്.
ബാബറിനു ശേഷം വന്ന ഹുമായൂൺ, അക്ബർ എന്നിവരാണ് രാജ്യത്ത് ഏകീകരണവും ഭരണക്രമവും സ്ഥാപിച്ചത്.
പഷ്‍തൂൺ നേതാവായ ഷേർഷാ സൂരി, ഹുമായൂണിനെ തോൽപ്പിക്കുകയും സാമ്രാജ്യത്തിൻറെ ഒട്ടേറെ ഭാഗങ്ങളും പിടിച്ചടക്കിയെങ്കിലും 10 വർഷത്തിനു ശേഷം ഹുമായൂൺ തന്നെ ഷേർഷായുടെ ദുർബ്ബലരായ പിൻഗാമികളെ തോൽപ്പിച്ചു ഭരണം പിടിച്ചെടുത്തു.
ഹുമായൂണിന്റേയും അക്ബറുടേയും കാലത്ത്, പുറത്തു നിന്നുള്ള ശക്തികളുടെ ആക്രമണങ്ങൾക്കു പുറമേ, കാണ്ടഹാർ, കാബൂൾ തുടങ്ങിയ വടക്കുപടിഞ്ഞാറൻ പ്രവിശ്യകളിലെ മുഗൾ പ്രതിനിധികളായ സ്വന്തം സഹോദരന്മാർ വരെ മുഗൾ ചക്രവർത്തിക്ക് വെല്ലുവിളിയുയർത്തിയിരുന്നു.
പരസ്പരമുള്ള ഈ മത്സരങ്ങളെത്തുടർന്ന് ഉസ്ബെക്കുകൾ വടക്കൻ അഫ്ഗാനിസ്താനിലും, ഇറാനിലെ സഫവികൾ പടിഞ്ഞാറൻ അഫ്ഗാനിസ്താനിലും ആക്രമണങ്ങൾ നടത്തുകയും പ്രദേശങ്ങൾ പിടിച്ചടക്കുകയും ചെയ്തിരുന്നു.
മുൻപ് മുഗൾ ഭരണത്തിലായിരുന്ന കാണ്ടഹാർ സഫവികൾ ഷാ താഹ്മാസ്പിൻറെ കീഴിൽ 1558-ൽ കൈയടക്കി.
ഇതിനു ശേഷം കാണ്ടഹാറും തെക്കൻ അഫ്ഘാനിസ്താനും 1595 വരേക്കും സഫവികളുടെ കീഴിലായിരുന്നു.
1585-ൽ കാബൂളിലെ വിമതനായിരുന്ന തൻറെ അർദ്ധസഹോദരൻ ഹക്കീം മിർസയുടെ മരണശേഷം അക്ബറിന് സാമ്രാജ്യത്തിൻറെ വടക്കുപടീഞ്ഞാറൻ ഭാഗങ്ങളിൽ സ്വാധീനം ഉറപ്പിക്കാനായി.
ഇതോടെ ഉസ്ബെക്കുകളുമായി സന്ധിയിലേർപ്പെടുകയും, കാബൂളിനും പെഷവാറിനും ഇടയിലുള്ള പഷ്തൂണുകളുടെ വെല്ലുവിളികളെ സമർത്ഥമായി നേരിട്ട് ഈ പ്രദേശങ്ങളിൽ ഭരണസ്ഥിരത കൈവരിക്കാനും കഴിഞ്ഞു.
1574-ൽ സ്വയം യുദ്ധത്തിനു നേതൃത്വം നൽകി, കിഴക്കുളള ബിഹാർ ബംഗാൾ പ്രവിശ്യകൾ അക്ബർ മുഗൾ സാമ്രാജ്യത്തോടു ചേർത്തു.
തെക്കുഭാഗത്ത് ഖാണ്ഡേശും, അഹമ്മദ് നഗറിൻറെ ഒരു ചെറിയ ഭാഗവും, ബീരാറും മാത്രമെ അക്ബറുടെ അധീനതയിലുണ്ടായിരുന്നുളളു.
ജഹാംഗീർ ഇതിനു മാറ്റമൊന്നും വരുത്തിയില്ല.
ഡക്കാൻ മുഴുവൻ കയ്യടക്കാനുളള ശ്രമം ആരംഭിച്ചത് ഷാ ജഹാനും ഇതിൽ പൂർണ്ണമായും വിജയിച്ചത് ഔറംഗസേബും ആണ്.
ഔറംഗസേബിൻറെ കാലത്തോളം സിംഹാസനം ഭദ്രമായിരുന്നു, അതിനുശേഷം വന്ന ദുർബലരായ മുഗൾ ചക്രവർത്തിമാരും, അവരുടെ അധികാരമോഹികളായ മന്ത്രിമാരും, അവസരവാദികളായ യൂറോപ്യൻ വാണിജ്യസ്ഥാപനങ്ങളും എല്ലാം മുഗൾ സാമ്രാജ്യത്തിൻറെ തകർച്ചക്ക് കാരണമായി.
അവലംബം ↑ Titley, 161-166 ↑ Titley, 161 ↑ പുറത്തേക്കുള്ള കണ്ണികൾ Indian Court Painting, 16th-19th Century from the Metropolitan Museum of Art National Museum, Delhi - Mughal paintings Archived 2007-04-25 at the Wayback Machine .
San Diego Museum of Art Archived 2005-08-11 at the Wayback Machine .
മുഹമ്മദ് റിയാസ് ഇംഗ്ലീഷ് വിലാസം https://ml.wikipedia.org/wiki/Mohammed_Riaz മുഹമ്മദ് റിയാസ് (ഇടത്) ജഗ്ബീർ സിങ് (വലത്)
ഇന്ത്യൻ നാഷണൽ ഹോക്കി ടീമിന്റെ മുൻ ക്യാപ്റ്റനായിരുന്നു മുഹമ്മദ് റിയാസ് നബി (ജനനം: 1972 മേയ് 5).
1996, 2000 ഒളിമ്പിക്സിൽ ഇന്ത്യയെ പ്രതിനിധീകരിച്ചു കളിച്ചിരുന്നു.
1998 ൽ അർജുന അവാർഡ് കരസ്ഥമാക്കി.
2012 ൽ നടന്ന ലണ്ടൻ ഒളിമ്പിക്സിൽ ഇന്ത്യൻ ഹോക്കി ടീമിന്റെ കോച്ചായിരുന്നു അദ്ദേഹം.
ഇന്ത്യ ആതിഥ്യം വഹിച്ച 1982 ലെ ഏഷ്യൻ ഗെയിംസിൽ നിന്ന് പ്രചോദനം ഉൾകൊണ്ട് മുഹമ്മദ് റിയാസ് ഹോക്കി പരിശീലനം ആരംഭിച്ചു.
1990-2000 കാലയളവിൽ ഇന്ത്യയെ പ്രതിനിധീകരിച്ച് നിരവധി ഹോക്കി മത്സരങ്ങൾ കളിച്ചിരുന്നു.
ഹോക്കി ലോകകപ്പ്
1994 ൽ സിഡ്നിയിൽ വെച്ചുനടന്ന ലോകകപ്പിൽ റിയാസ് മത്സരിച്ചിരുന്നു.
ഈ മത്സരത്തിൽ അദ്ദേഹം 2 ഗോളുകൾ നേടിയിരുന്നു.
1998 ൽ നെതർലന്റ്സിൽ വെച്ചുനടന്ന പുരുഷ ഹോക്കി ലോകകപ്പിൽ മത്സരിച്ച് 1 ഗോൾ നേടി.
ഒളിമ്പിക്സ്
1996 അറ്റ്‌ലാന്റയിൽ നടന്ന ഒളിമ്പിക്സിലും, 2000 സിഡ്നിയിൽ നടന്ന ഹോക്കി ഒളിമ്പിക്സിലും അദ്ദേഹം മത്സരിച്ചിരുന്നു.
ഏഷ്യൻ ഗെയിംസ്
1994 ഹിരോഷിമയിൽ നടന്ന ഏഷ്യൻ ഗെയിംസിലും, 1998 ലെ ബാങ്കോക്ക് ഏഷ്യൻ ഗെയിംസിലും അദ്ദേഹം മത്സരിച്ചിരുന്നു.
പന്ത്രണ്ട് വർഷത്തോളം ഹോക്കിയിൽ സജീവമായ അദ്ദേഹം ഒരു പരിശീലകനാകാൻ തീരുമാനിച്ചു.
പട്ട്യാല , പഞ്ചാബ് എന്നിവിടങ്ങളിലെ നാഷണൽ ഇൻസ്റ്റിറ്റ്യൂട്ട് ഓഫ് സ്പോർട്ട്സിൽ ഒരു വർഷത്തെ ഡിപ്ലോമ കോഴ്സ് പഠനം പൂർത്തിയായി.
1998 മുതൽ പരിശീലകനായി ആയി മുഹമ്മദ് റിയാസ് ഇന്ത്യൻ ടീമിന്റെ ഒപ്പം തുടർന്നു.
2012 ൽ നടന്ന ലണ്ടൻ ഒളിമ്പിക്സിൽ ഇന്ത്യൻ ഹോക്കി ടീമിന്റെ സഹ പരിശീലകനായിരുന്നു അദ്ദേഹം.
മുഹമ്മദ് ഷഹാബുദ്ദീൻ ഇംഗ്ലീഷ് വിലാസം https://ml.wikipedia.org/wiki/Mohammed_Shahabuddin
ബംഗ്ലാദേശിന്റെ ഇരുപത്തിരണ്ടാമത്തെ പ്രസിഡന്റാണ് മുഹമ്മദ് ഷഹാബുദ്ദീൻ ചുപ്പ (ബംഗാളി ലിപി: মোহাম্মদ সাহাবুদ্দিন, ജനനം:1949ഡിസംബർ 10).
മുഹമ്മദ് അബ്ദുൽ ഹമീദിന്റെ പിൻഗാമിയായി 2023 ഏപ്രിൽ 24 ന് അദ്ദേഹം ചുമതലയേറ്റു.
ബംഗ്ലാദേശ് അവാമി ലീഗ് സ്ഥാനാ‌ത്ഥിയായിരുന്ന മുഹമ്മദ് ഷഹാബുദ്ദീൻ 2023 ഫെബ്രുവരിയിൽ നടന്ന രാഷ്ട്രപതി തെരഞ്ഞെടുപ്പിൽ എതിരില്ലാതെയാണ് തെരഞ്ഞെടുക്കപ്പെട്ടത്.
മുൻ ജില്ലാ ജഡ്‌ജിയും സ്വാതന്ത്ര്യസമരസേനാനിയും ആയ അദ്ദേഹം അവാമി ലീഗ് ഉപദേശക സമിതിയിൽ അംഗമായിരിയ്ക്കവെ എഴുപത്തി മൂന്നാംവയസ്സിലാണ് സ്ഥാനാർത്ഥിയായത്.
വടക്കുപടിഞ്ഞാറൻ പബ്‌ന ജില്ലയിൽ പബന നഗരത്തിലെ ശിവരാംപൂരിൽ 1949 ഡിസംബർ 10-നാണു സുഹമ്മദ് ഷഹാബുദ്ദീൻ ജനിച്ചത്.
പിതാവിന്റെ പേര് ഷർഫുദ്ദീൻ അൻസാരി, അമ്മയുടെ പേര് ഖൈറുന്നസ്സ.
1960-കളുടെ അവസാനത്തിലും 1970-കളുടെ തുടക്കത്തിലും അവാമി ലീഗിന്റെ വിദ്യാർത്ഥി യുവജന വിഭാഗങ്ങളുടെ നേതാവായിരുന്നു.
1971-ലെ വിമോചനയുദ്ധത്തിൽ അദ്ദേഹം പങ്കെടുക്കുകയും 1975 ആഗസ്റ്റ് 15-ന് ബംഗ്ലാദേശ് സ്ഥാപകൻ ബംഗബന്ധു ഷെയ്ഖ് മുജിബുർ റഹ്മാനെ വധിച്ചതിന് ശേഷം ഒരു പ്രതിഷേധം നടത്തിയതിന് ജയിലിൽ അടയ്ക്കപ്പെടുകയും ചെയ്തു.
1982-ൽ അദ്ദേഹം രാജ്യത്തെ ജുഡീഷ്യൽ സർവീസിൽ ചേർന്നു.
ജില്ലാ സെഷൻസ് ജഡ്ജിയായി വിരമിച്ച ശേഷം, സ്വതന്ത്ര അഴിമതി വിരുദ്ധ കമ്മീഷൻ കമ്മീഷണർമാരിൽ ഒരാളായി സേവനമനുഷ്ഠിച്ചു.
1996-ലെ തിരഞ്ഞെടുപ്പിൽ അവാമി ലീഗ് അധികാരത്തിൽ തിരിച്ചെത്തിയപ്പോൾ ബംഗബന്ധു കൊലപാതക വിചാരണയുടെ കോർഡിനേറ്ററായി ചുപ്പു പ്രവർത്തിച്ചു.
പിന്നീട് രാഷ്ട്രീയത്തിൽ ചേരുകയും മുതിർന്ന പാർട്ടി നേതാക്കളും സാങ്കേതിക വിദഗ്ധരും അടങ്ങുന്ന അവാമി ലീഗ് ഉപദേശക സമിതിയിൽ അംഗമാവുകയും ചെയ്തു.
പ്രസിഡന്റ് തിരഞ്ഞെടുപ്പ്
ബംഗ്ലാദേശിൽഏറ്റവും കൂടുതൽകാലം പ്രസിഡന്റായിരുന്ന മുതിർന്ന അവാമി ലീഗ് നേതാവു മുഹമ്മദ് അബ്ദുൽ ഹമീദിന്റെ കാലാവധി 2023 ഏപ്രിൽ23ന് അവസാനിക്കുന്ന സാഹചര്യത്തിൽ നടന്ന രാഷ്ട്രപതി തിരഞ്ഞെടുപ്പിൽ മുഹമ്മദ് ഷഹാബുദ്ദീൻ അവാമി ലീഗിന്റെ സ്ഥാനാർത്ഥിയായി.
രാജ്യത്തിന്റെ ഭരണഘടനയനുസരിച്ച് രണ്ട് തവണ തിരഞ്ഞെടുക്കപ്പെട്ടതിനാൽ ഹമീദിന് വീണ്ടും പ്രസിഡന്റാകാൻ കഴിയില്ല.
മുഖ്യ തിരഞ്ഞെടുപ്പ് കമ്മീഷണർ കാസി ഹബീബുൽ അവൽ ജനുവരി 25 ന് രാഷ്ട്രപതി തിരഞ്ഞെടുപ്പ് ഷെഡ്യൂൾ പ്രഖ്യാപിച്ചു.
രാജ്യത്തിന്റെ ഭരണഘടനയനുസരിച്ച്, ഓരോ അഞ്ച് വർഷത്തെ കാലാവധിയും അവസാനിക്കുന്നതിന് 60 മുതൽ 90 ദിവസം മുമ്പ് പ്രസിഡന്റ് തിരഞ്ഞെടുപ്പ് നടത്തണം.
ബംഗ്ലാദേശിന്റെ 22-ാമത് പ്രസിഡന്റിനെ തിരഞ്ഞെടുക്കുന്നതിനായി 2023-ലെ ബംഗ്ലാദേശ് പ്രസിഡന്റ് തിരഞ്ഞെടുപ്പ് 2023 ഫെബ്രുവരി 19-ന് ഞായറാഴ്ച നിശ്ചയിച്ചിരുന്നു.
അതനുസരിച്ച് നടപടിക്രമങ്ങൾ ആരംഭിച്ചു.
ഭരണകക്ഷിയായ ബംഗ്ലാദേശ് അവാമി ലീഗിന് ദേശീയ പാർലമെന്റിൽ ഭൂരിപക്ഷം സീറ്റുകളുള്ളതിനാലും ഭരണഘടന ക്രോസ് വോട്ടിംഗ് നിയന്ത്രിക്കുന്നതിനാലും പാർട്ടി നാമനിർദ്ദേശം ചെയ്യുന്ന സ്ഥാനാർത്ഥി തെരഞ്ഞെടുപ്പിൽ വിജയിക്കുമെന്ന് ഉറപ്പായിരുന്നു.
350 അംഗ പാർലമെന്റിൽഅവാമി ലീഗിന് 305 അംഗങ്ങളുണ്ട്.
കൂടാതെ, ഒരു സ്ഥാനാർത്ഥിയെയും നാമനിർദ്ദേശം ചെയ്യില്ലെന്ന് പ്രതിപക്ഷ പാർട്ടികൾ നേരത്തെ തന്നെ പ്രഖ്യാപിച്ചിരുന്നു.
പ്രധാന പ്രതിപക്ഷകക്ഷിയായ ബംഗ്ലാദേശ് നാഷണലിസ്റ്റ് പാർട്ടി-ബി.
എൻ.പി നേരത്തെ തന്നെ തെരഞ്ഞെടുപ്പിൽ തങ്ങളുടെ താൽപ്പര്യമില്ലായ്മ പ്രകടിപ്പിച്ചിരുന്നു.
കാരണം, പ്രധാനമമന്ത്രി ഷെയ്ക്ക് ഹസീനയുടെ നേതൃത്വത്തിലുള്ള സർക്കാരിന്റെ രാജിക്കായി പ്രതിഷേധിച്ചുകൊണ്ടിരിയ്ക്കുന്ന ബംഗ്ലാദേശ് നാഷനലിസ്റ്റ് പാർട്ടിയിലെ എംപിമാർ മുഴുവൻ രാജിവച്ചതിനാൽ അവർക്ക് പ്രസിഡന്റ് സ്ഥാനത്തേക്ക് മൽസരിക്കാൻകഴിയുകയുമില്ല.
കക്ഷിനില 2023 ബംഗ്ലാദേശ് പ്രസിഡന്റ് തിരഞ്ഞെടുപ്പ് ഇലക്ടറൽ കോളേജ് കക്ഷി പാർട്ടി ഇലക്‌ട്രേറ്റ്(കൾ) ബംഗ്ലാദേശ് അവാമി ലീഗ് 305 ജാതീയ പാർട്ടി (ഇർഷാദ്) -ജാപ (ഇർഷാദ്) 27 വർക്കേഴ്സ് പാർട്ടി ഓഫ് ബംഗ്ലാദേശ് 4 ജാതീയ സമാജതന്ത്രിക് ദൾ (ഇനു) -ജസാദ് (ഇനു) 3 ബികൽപ ധാര ബംഗ്ലാദേശ് 2 ഗാനോ ഫോറം 2 ജാതീയ പാർട്ടി (മഞ്ജു) -ജെപി (മഞ്ജു) 1 ബംഗ്ലാദേശ് താരികത്ത് ഫെഡറേഷൻ 1 സ്വതന്ത്രർ 4 ആകെ 349
ഫെബ്രുവരി 12 ന് ഉച്ചയോടെ നാമനിർദ്ദേശ പത്രിക സമർപ്പണം അവസാനിച്ചപ്പോൾ അവാമി ലീഗു് ഭരണഘടനയുടെ വ്യവസ്ഥകൾക്കനുസൃതമായി നാമനിർദ്ദേശം ചെയ്ത മുഹമ്മദ് ഷഹാബുദ്ദീൻ മാത്രമായിരുന്നു ഏക സ്ഥാനാർത്ഥി.
2023 ഫെബ്രുവരി 13 ന്, ഭരണകക്ഷിയായ അവാമി ലീഗ് പാർട്ടിയുടെ നോമിനി ഷഹാബുദ്ദീൻ രാജ്യത്തിന്റെ 22-ാമത് പ്രസിഡന്റായി എതിരില്ലാതെ തിരഞ്ഞെടുക്കപ്പെട്ടതായി തലസ്ഥാനമായ ധാക്കയിൽ തിരഞ്ഞെടുപ്പ് കമ്മീഷണർ കാസി ഹബീബുൽ അവാൽ ഔദ്യോഗികമായി പ്രഖ്യാപിച്ചു.
1991-ൽ പരോക്ഷ വോട്ടിംഗ് വ്യവസ്ഥ നിലവിൽ വന്നതിനുശേഷം നടന്ന ഏഴു രാഷ്ട്രപതി തിരഞ്ഞെടുപ്പുകളിൽ ഒരിക്കൽ മാത്രമാണ് ഒന്നിലധികം സ്ഥാനാർത്ഥികൾ ഉള്ളതിനാൽ പാർലമെന്റിൽ വോട്ടെടുപ്പ് നടന്നത്.
1991-ലെ പ്രസിഡന്റ് തിരഞ്ഞെടുപ്പിൽ അന്നത്തെ ഭരണകക്ഷിയായ ബിഎൻപി പ്രസിഡന്റ് സ്ഥാനത്തേക്ക് അബ്ദുറഹ്മാൻ ബിശ്വാസിനെ നാമനിർദ്ദേശം ചെയ്തു.
ആ സമയത്തെ പ്രതിപക്ഷ പാർട്ടിയും നിലവിലെ ഭരണകക്ഷിയായ അവാമി ലീഗ് ജസ്റ്റിസ് ബദറുൽ ഹൈദർ ചൗധരിയെ നാമനിർദ്ദേശം ചെയ്തു.
ആ തിരഞ്ഞെടുപ്പിൽ അബ്ദുറഹ്മാൻ ബിശ്വാസ് വിജയിച്ചു.
മുഹമ്മദ് ഷഹാബുദ്ദീന്റെ തെരഞ്ഞെടുപ്പിൽ അവാമി ലീഗ് നേതാക്കൾ സന്തോഷം പ്രകടിപ്പിച്ചു.
അവരുടെ പ്രധാന എതിരാളിയായ ബിഎൻപി നേതാക്കൾ പ്രതികരിച്ചില്ല.
ജാപയുടെ ചെയർമാൻ ഗുലാം മുഹമ്മദ് ക്വദർ അദ്ദേഹത്തെ സ്വാഗതം ചെയ്യുകയും "രാജ്യത്തിന്റെയും രാജ്യത്തിന്റെയും പുരോഗതിക്കായി അദ്ദേഹം ആത്മാർത്ഥതയോടെ ചുമതല നിർവഹിക്കുമെന്ന്" പ്രതീക്ഷിക്കുകയും ചെയ്തു.
കമ്യൂണിസ്റ്റ് ഇടതുപക്ഷ പാർട്ടികളുടെ നേതാക്കൾ സമ്മിശ്ര പ്രതികരണമാണ് നൽകിയത്.
ബംഗാഭവനിലെ ദർബാർ ഹാളിൽ 2023 ഏപ്രിൽ 24 ന് സ്പീക്കർ ഡോ. ഷിറീൻ ഷർമിൻ ചൗധരി മുമ്പാകെ സത്യപ്രതിജ്ഞചെയ്ത് മുഹമ്മദ് ഷഹാബുദ്ദീൻ ചുമതലയേറ്റു.
സ്ഥാനമൊഴിയുന്ന പ്രസിഡന്റ് എം.അബ്ദുൽ ഹമീദ് പ്രധാനമന്ത്രി തുടങ്ങിയവർ സന്നിഹിതരായിരുന്നു.
ബംഗ്ലാദേശ് പ്രസിഡന്റിന്റെ സ്ഥാനാരോഹണം ബംഗ്ലാദേശ് പ്രസിഡന്റിന്റെ പുതിയ അഞ്ച് വർഷത്തെ കാലാവധിയുടെ ആരംഭം കുറിക്കുന്ന ചടങ്ങാണ്.
മുൻ പ്രസിഡന്റിന്റെ കാലാവധി അവസാനിക്കുന്നതിന്റെ അടുത്ത ദിവസമാണ് സ്ഥാനാരോഹണം.
ഭാര്യ റെബേക്ക സുൽത്താന സർക്കാരിന്റെ മുൻ ജോയിന്റ് സെക്രട്ടറിയാണ്.
അവലംബം ↑ രാഷ്ട്രപതി തെരഞ്ഞെടുപ്പിനുള്ള നാമനിർദ്ദേശ പത്രിക സമർപ്പിക്കാനുള്ള അവസാന ദിവസം ഞായറാഴ്ചയാണ്.
- ധാക്ക പോസ്റ്റ് 2023 ഫെബ്രുവരി 11 ↑ According to the country’s constitution, the presidential election must be held 60 to 90 days before the expiry of each five-year term.
Al Jazeera, 13 Feb 2023 ↑ ബിഎൻപിക്ക് താൽപ്പര്യമില്ല, അടുത്ത പ്രസിഡന്റ് ഷഹാബുദ്ദീനെ ജപ സ്വാഗതം ചെയ്യുന്നു Prothom Alo English,  2023 ഫെബ്രുവരി 12 ↑ ഷഹാബുദ്ദീൻ ചുപ്പു അടുത്ത ബംഗ്ലാദേശ് പ്രസിഡന്റായി പ്രഖ്യാപിച്ചു Al Jazeera, 2023 ഫെബ്രുവരി 13 ↑ രാഷ്ട്രപതി തെരഞ്ഞെടുപ്പിനുള്ള നാമനിർദ്ദേശ പത്രിക സമർപ്പിക്കാനുള്ള അവസാന ദിവസം ഞായറാഴ്ചയാണ്.
- ധാക്ക പോസ്റ്റ് 2023 ഫെബ്രുവരി 11 ↑ രാഷ്ട്രപതി തെരഞ്ഞെടുപ്പിൽ ബിഎൻപിയ്ക്ക് മൗനം, ജാതീയ പാർട്ടിയ്ക്ക് സന്തോഷം, ഇടത് പക്ഷത്ത് നിന്ന് സമ്മിശ്ര പ്രതികരണം Latest bd news, 2023 ഫെബ്രുവരി 13
മുഹമ്മദ് ഷാ ഇംഗ്ലീഷ് വിലാസം https://ml.wikipedia.org/wiki/Muhammad_Shah
അബു അൽ ഫതാ നസീറുദ്ദീൻ  റോഷൻ അഖ്തർ മുഹമ്മദ് ഷാ പന്ത്രണ്ടാമത്തെ മുഗൾ സമ്രാട്ട് ആയിരുന്നു.
1719 തൊട്ട് 1748 വരെ 29 വർഷങ്ങൾ രാജവാഴ്ച നടത്തി.
സയ്യദ് സഹേദരന്മാരാണ് 17കാരനായ മുഹമ്മദ് ഷായെ സിംഹാസനത്തിലിരുത്തിയത്.
മുഹമ്മദ് ഷായുടെ ഭരണകാലത്ത് മുഗൾ സാമ്രാജ്യത്തിന് പല പ്രവിശ്യകളും നഷ്ടമായി.
വംശ പരിചയം
ഔറംഗസേബിൻറെ പൗത്രനും, ബഹാദൂർ ഷായുടെ നാലാമത്തെ പുത്രനുമായിരുന്ന ഖുജിസ്താ അഖ്തറുടെ മകനായിരുന്നു മുഹമ്മദ് ഷാ.
ബഹാദൂർ ഷായുടെ മരണത്തിനു ശേഷം സിംഹാസനത്തിനു വേണ്ടി ഉണ്ടായ അവകാശത്തർക്കത്തിൽ ഖുജിസ്താ അഖ്തർ കൊല്ലപ്പെട്ടു.
പന്ത്രണ്ടു വയസ്സുകാരനായിരുന്ന മുഹമ്മദ് ഷാ തടവിലും.
ഫറൂഖ് സിയാറിനെ കൊലപ്പെടുത്തിയ ശേഷം സയ്യദ് സഹേദരന്മാർ രോഗപീഡിതരും ദുർബലരുമായിരുന്ന റഫി ഉദ് ദരജത്തിനെയും സഹോദരൻ റഫിയുദ്ദൗളയേയും സിംഹാസനത്തിലിരുത്തി.
ശ്വാസകോശരോഗികളായിരുന്ന ഇവർ രണ്ടുപേരും ഒന്നിനു പുറകെ ഒന്നായി ഏതാനും മാസങ്ങൾക്കകം നിര്യാതരായപ്പോൾ    മുഹമ്മദ് ഷായുടെ ഊഴമായി.
മുഹമ്മദ് ഷാ സമ്രാട്ടായി വാഴിക്കപ്പെട്ടെങ്കിലും അധികാരം മുഴുവനും സയ്യദ് സഹേദരന്മാരുടെ കൈകളിലായിരുന്നു.
സയ്യദ് സഹേദരന്മാരെ സംശയദൃഷ്ടിയോടെ മാത്രം വീക്ഷിച്ച  മുഹമ്മദ് ഷാ, നിസാം ഉൾ മുൾക്കിൻറേയും സാദത് ഖാൻറേയും ദർബാറിലെ മറ്റു ഇറാനി-തുറാനി നേതാക്കന്മാരുടേയും  സഹായത്തോടെ അവരെ കൊലപ്പെടുത്തി.
നിസാം ഉൾ മുൾക്ക് പ്രധാനമന്തി പദം എറ്റെടുത്തു.
സാദത് ഖാന് അവധിലെ ഗവർണ്ണർ സ്ഥാനവും ബുർഹാൻ ഉൾ മുൾക്ക് എന്ന പട്ടവും ലഭിച്ചു.
മുഗൾ സാമ്രാജ്യത്തിൻറെ പഴയ പ്രൌഢി വീണ്ടെടുക്കുന്നതിനുളള ശേഷി  മുഹമ്മദ് ഷാക്കില്ലായിരുന്നു.
വിലാസലോലനായിരുന്ന മുഹമ്മദ് ഷായുടെ രീതികളിൽ അവജ്ഞയും മടുപ്പും തോന്നിയ നിസാം ഉൾ മുൾക്ക് ഡക്കാനിലേക്ക് തിരിച്ചു പോയി.
മുഹമ്മദ് ഷാ ഇതു തടയാൻ വിഫല ശ്രമം നടത്തി.
1725-ൽ രാജപ്രതിനിധി പദവി ലഭിച്ചതോടെ ഡക്കാനിൽ നിസാം ഉൾ മുൾക്കിൻറെ അധികാരം ഉറപ്പിക്കപ്പെട്ടു.
സാമ്രാജ്യ ക്ഷയം മറാഠ വെല്ലുവിളി
മറാഠശക്തികളുമായുളള ഏറ്റുമുട്ടലുകൾ മൂർദ്ധന്യത്തിലെത്തിയപ്പോൾ മുഹമ്മദ് ഷാ നിസാം ഉൾ മുൾക്കിനോട് സഹായമഭ്യർഥിക്കുകയും നിസാം ഉൾ മുൾക്കിന് അസഫ് ജാ എന്ന പട്ടം നല്കി പ്രീതിപ്പെടുത്തുകയും ചെയ്തു.
പക്ഷെ നിസാം ഉൾ മുൾക്കിൻറെ സൈന്യത്തെ ബാജിറാവുവിൻറെ സൈന്യം അമ്പേ പരാജയപ്പെടുത്തി.
തുടർന്നുണ്ടായ ഉടമ്പടിയനുസരിച്ച് ( 1738 ജനുവരി) മാൾവാ പ്രവിശ്യയും , നർമ്മദക്കും യമുനക്കും ഇടയിലുളള പ്രദേശം മുഴുവനും 50 ലക്ഷം രൂപയും ബാജിറാവുവിനു ലഭിച്ചു.
മുഗൾ സാമ്രാജ്യത്തിൻറെ അധഃപതനം ആരംഭിച്ചു.
നാദിർ ഷായുടെ ആക്രമണം
വടക്കു പടിഞ്ഞാറൻ പ്രവിശ്യകളുടെ കാര്യത്തിൽ മുഹമ്മദ് ഷാ ഒട്ടും ജാഗരൂകനായിരുന്നില്ല.
പേർഷ്യൻ ഭരണാധികാരി നാദിർ ഷായുടെ സൈന്യം  1739, മാർച്ച് 20ന് ദൽഹിയിലെത്തി.
രണ്ടു മാസത്തോളം നീണ്ടുന്ന ഉപരോധത്തിൽ  നഗരത്തിൻറെ പല ഭാഗങ്ങളും നശിപ്പിക്കപ്പെട്ടു.
കൂട്ടകൊലകൾ നടന്നു.
1739, മേയ് 16നു തിരിച്ചു പോകുമ്പോൾ കോഹിനൂർ രത്നവും മയൂരസിംഹാസനവുമടക്കം വമ്പിച്ച സ്വത്ത് കൊളളമുതലായി കൊണ്ടു പോയി.
കൂടാതെ സിന്ധുവിന് പടിഞ്ഞാറുളള സ്ഥലങ്ങളും നാദിർ ഷായുടേതായി.
പ്രവിശ്യകൾ നഷ്ടപ്പെടുന്നു
1740-ൽ ബീഹാർ പ്രവിശ്യയുടെ ഗവർണ്ണർ  അലി വർദി ഖാൻ ബംഗാളും ഒറീസ്സയും തൻറെ കീഴിലാക്കി   ബംഗാൾ, ബീഹാർ, ഒറീസ്സ പ്രവിശ്യകളുടെ അധിപതിയായി സ്വയം പ്രഖ്യാപിച്ചു.
1748-ൽ അഹ്മദ് ഷാ അബ്ദാലി റോഹിലാഖണ്ഡ് കീഴ്പ്പെടുത്തി.
മുഗൾ സാമ്രാജ്യത്തിൻറേതായി ഗംഗാതടത്തിൻറെ ഉത്തരാർദ്ധവും, സിന്ധു സത്ലജ്  നദികളുടെ തെക്കേ തീരവും മാത്രം ബാക്കിയായി.
മഹോദരം ബാധിച്ച് 1748 ഏപ്രിൽ 20ന് മുഹമ്മദ് ഷാ അന്തരിച്ചു.
ശവകുടീരം ഡൽഹിയിലെ നിസ്സാമുദ്ദീൻ ഔലിയ സമാധി വളപ്പിനകത്താണ്.
അവലംബം ↑ {{ cite book }} : Cite has empty unknown parameter: | coauthors= ( help ) ↑ http://www.royalark.net/India4/delhi11.htm ↑ http://pakistanspace.tripod.com/khurram/msrangeela.htm Muhammad Sha Rangeela ↑ {{ cite book }} : Unknown parameter | coauthor= ignored ( | author= suggested) ( help )
മുഹമ്മദ് സഅദ് കാന്ധ്ലവി
ഇന്ത്യയിലെ ഒരു ഇസ്‌ലാമിക പണ്ഡിതനും സംഘാടകനും പ്രഭാഷകനുമാണ് മുഹമ്മദ് സഅദ് കാന്ധ്ലവി (ജനനം: 10 മെയ് 1965).
തബ്‌ലീഗ് ജമാഅത്തിന്റെ സ്ഥാപകനായിരുന്ന മുഹമ്മദ് ഇല്യാസ് കാന്ധ്ലവി യുടെ ചെറുമകനായ മുഹമ്മദ് സഅദ് , നിലവിൽ തബ്‌ലീഗി ജമാഅത്തിന്റെ ഒരു വിഭാഗത്തിന് നേതൃത്വം നൽകുന്നു .
വടക്കുപടിഞ്ഞാറൻ ഉത്തർപ്രദേശിലെ ഷംലി ജില്ലയിലെ കാന്ധ്ല പട്ടണത്തിൽ 1965 മെയ് 10-നാണ് (ഹിജ്‌റ 1385) മുഹമ്മദ് സഅദ് ജനിക്കുന്നത്.
ദൽഹി നിസാമുദ്ദീൻ മർക്കസിലെ കാശിഫുൽ ഉലൂം മദ്രസയിൽ നിന്ന് ദർസെ നിസാമി പഠനം 1987-ൽ പൂർത്തിയാക്കിയ അദ്ദേഹം 2015 വരെ തബ്‌ലീഗിന്റെ ശൂറയിൽ (കൂടിയാലോചനാസമിതി) അംഗമായിരുന്നു.
2015-ലെ സമിതി വിപുലീകരണത്തിൽ പ്രതിഷേധിച്ച് വേറിട്ടുപോയി.
നിലവിൽ നിസാമുദ്ദീൻ മർക്കസ് വിഭാഗത്തിന്റെ നേതാവാണ് അദ്ദേഹം .
മുഹമ്മദ് ഷംസ് അൽദീൻ ഇംഗ്ലീഷ് വിലാസം https://ml.wikipedia.org/wiki/Akshamsaddin Part of a series on Sunni Islam Beliefs Monotheism Prophethood / Messengership Holy books Angels Judgement Day Predestination Five Pillars Declaration of Faith Prayer Charity Fasting Pilgrimage Rightly-Guided Caliphs Abu Bakr Umar ibn al-Khattab Uthman ibn Affan Ali ibn Abi Talib Sunni schools of law Hanafi Maliki Shafi'i Hanbali
Others Zahiri Awza'i Thawri Laythi Jariri Sunni schools of theology Ash'ari Maturidi Traditionalist
Others: Mu'tazila Murji'ah Movements Islamic Modernism Al-Ahbash Deobandi Barelvi Salafi movement Wahhabism Holy sites Jerusalem Mecca Medina Mount Sinai Lists Literature Kutub al-Sittah Islam കവാടം ക സ തി
പതിനാലാം നൂറ്റാണ്ടിൽ തുർക്കിയിൽ  ജീവിച്ച  പ്രമുഖ സൂഫി സന്യാസിയാണ് ആക്ഷംശദീൻ ( തുർക്കിഷ് : Ak Şemsettin ) എന്ന പേരിൽ അറിയപ്പെട്ട മുഹമ്മദ് ഷംസ് അൽ ദീൻ ബിൻ ഹംസ .
1389 ൽ ഡമാസ്കസിൽ  ജനിച്ച ഇദ്ദേഹം  1459 ഫെബ്രുവരി 16നു  തുർക്കി ബോൽ പ്രവിശ്യായിലെ ഗോയ്നകിൽ വച്ച് അന്തരിച്ചു.
ഓട്ടോമൻ രാജവംശത്തിലെ ഭരണാധികാരിയായ മുറാദ് രണ്ടാമന്റെ സുഹൃത്തും, മുഹമ്മദ് രണ്ടാമൻന്റെ ആധ്യാത്മിക ഗുരുവുമായിരുന്നു .
കോൺസ്റ്റാന്റിനോപ്പിൾ കീഴടക്കാൻ സുൽത്താൻ മുഹമ്മദിനെ പ്രേരിപ്പിച്ചതും,   പ്രവാചക അനുചരൻ അബു അയ്യൂബ് അൽ അൻസാരിയുടെ ശവ കുടീരം കണ്ടെടുത്തതും, ദർഗയും പള്ളിയും നിർമ്മിക്കാൻ മുന്നിട്ടിറങ്ങിയതും ഇദ്ദേഹമാണ്.
ശംസിയ്യ ബൈറാംമിയാ സൂഫി താരികയിൽ പെട്ട ഷംസിന്റെ ഗുരു പ്രസിദ്ധ സൂഫി സന്യാസി ഹാജി ബെയ്‌റാം വലിയ്യാണ്.
കവി, ആധ്യാത്മിക ഗ്രന്ഥ രചയിതാവ്, ഭിഷഗ്വരൻ, ശാസ്ത്ര നിരീക്ഷകൻ എന്ന നിലയിലും പ്രസിദ്ധനായിരുന്നു ഷംസ് അൽ ദീൻ.
രിസാലത്തന്നൂരിയ, ഖല്ലേ മുഷ്‌ക്കിലാത്, മഖാമത്തെ ഔലിയ, കിതാബുതിബ്‌, മദത്തുൽ ഹവാഥ് എന്നിവ ഷംസ് അൽ ദീന്റെ പ്രസിദ്ധമായ രചനകളാണ്.
തുർക്കിയിലെ ബൊല് പ്രവിശ്യയിലാണ് ഇദ്ദേഹത്തിന്റെ ശവ കുടീരം സ്ഥിതി ചെയ്യുന്നത് അവലംബം ↑ A Part of the Eyoub (i.e., Uyüp) Cemetery, I, Constantinople, Turkey ↑
മുഹമ്മദ് ഷഹീദ് ഇംഗ്ലീഷ് വിലാസം https://ml.wikipedia.org/wiki/Mohammed_Shahid
ഇന്ത്യൻ ഹോക്കി  കളിക്കാരനായിരുന്നു മുഹമ്മദ് ഷഹീദ് (14 ഏപ്രിൽ 1960 - ജൂലൈ 20, 2016).
ഡ്രിബിൾ ചെയ്യാനുള്ള അദ്ദേഹത്തിന്റെ കഴിവ് പ്രശസ്തമാണ്‌ മോസ്കോയിലെ 1980 ഒളിമ്പിക് ഗെയിംസിൽ സ്വർണ്ണ മെഡൽ നേടിയ ഇന്ത്യൻ ടീമിലെ അംഗമായിരുന്നു അദ്ദേഹം.
1980- 1981ൽ അർജുന പുരസ്കാരം ലഭിച്ചു.1986ൽ പത്മശ്രീ അവാർഡ് ലഭിച്ചു.
ഉത്തർപ്രദേശിലെ വാരണാസിയിൽ 1960 ഏപ്രിൽ 14 നാണ് മുഹമ്മദ് ഷഹീദ് ജനിച്ചത്.
1979 ൽ ഫ്രാൻസിലെ ജൂനിയർ വേൾഡ് കപ്പ് ടീമില് ഇന്ത്യക്ക് വേണ്ടി കളിച്ചു.
ചതുർ രാഷ്ട്ര ടൂർണമെന്റിൽ ഷഹീദ് ആദ്യമായി സീനിയർ ടീമിൽ എത്തുന്നത് വാസുദേവൻ ബാസ്കറന്റെ ക്യാപ്റ്റനായിരുന്നു ആ
ടൂർണമെന്റിൽ  .
കറാച്ചിയിലെ 1980 ചാമ്പ്യൻസ് ട്രോഫിയിൽ അദ്ദേഹം മികച്ച ഫോർവേഡ് കളിക്കാരനായി തിരഞ്ഞെടുക്കപ്പെട്ടു.1982 ലെ ഏഷ്യൻ ഗെയിംസിൽ വെള്ളിമെഡൽ നേടിയപ്പോഴും, 1980 ൽ നടന്ന മോസ്കോയിലെ സമ്മർ ഒളിമ്പിക്സിൽ സ്വർണം നേടിയ ടീമിലെയും അംഗമായിരുന്നു അദ്ദേഹം.
1981-82 ൽ മുംബൈയിൽ (അപ്പോൾ ബോംബെ), 1984 ലെ ലോസ് ഏഞ്ചൽസ് ഒളിമ്പിക്സിനും 1988 ലെ സിയോൾ ഒളിമ്പിക്സിനും അദ്ദേഹം  കളിച്ചിട്ടുണ്ട്.
1986 ലെ സോൾ ഏഷ്യൻ ഗെയിംസിൽ അദ്ദേഹത്തിന്റെ പ്രകടനം 1986 ലെ ഏഷ്യൻ ഓൾ സ്റ്റാർ ടീമിലേക്ക് തിരഞ്ഞെടുക്കൻ കാരണമായി.
1985-86-ൽ അദ്ദേഹം ഇന്ത്യൻ ടീമിനെ നയിച്ചു.
1989 ജനുവരിയിൽ അന്താരാഷ്ട്ര ഹോക്കിയിൽ നിന്ന് വിരമിക്കൽ പ്രഖ്യാപിച്ചു.
ഷഹീദിന് ആറു സഹോദരന്മാരും മൂന്നു സഹോദരിമാരും (അവൻ ഏറ്റവും ഇളയ സഹോദരൻ) ഉണ്ടായിരുന്നു.
അദ്ദേഹത്തിന്റെ പിതാവ് വാരണാസിയിലെ അർദലി ബസാറിൽ ഒരു ചെറിയ ഹോട്ടൽ നടത്തിയിരുന്നു.
1990 ൽ അദ്ദേഹം പാർവിനെ വിവാഹം കഴിച്ചു.
മക്കൾ: ഇരട്ടക്കുഞ്ഞുങ്ങൾ (മകൻ സൈഫും മകൾ ഹിനയും) .
2016 ജൂണിലാണ് ഷാഹിദ് മെഡന്റ ആസ് പത്രിയിൽ പ്രവേശിപ്പിച്ചത്.
ഗുരുതരമായ കരൾ രോഗം മൂലമുണ്ടാകുന്ന അസുഖ ബാധിതനായിരുന്നു .
വാരാണസിയിൽ നിന്നുള്ള മഞ്ഞപ്പിത്തം അവഗണിച്ച ശേഷം അദ്ദേഹം ഗുഡ്ഗാവിലേക്ക് വിമാനയാത്ര നടത്തിയിരുന്നു.
ജൂലൈ 20 ന് അദ്ദേഹം ഗുഡ്ഗാവിൽ മരണമടഞ്ഞു.
അടുത്ത ദിവസം വാരണാസിയിൽ അദ്ദേഹത്തിന്റെ ശവസംസ്കാരം നടന്നു.
അർജുന അവാർഡ് (1980-81)
പദ്മശ്രീ (1986) അവലംബം
മുഹമ്മദ് റെല
കരൾ മാറ്റിവയ്ക്കൽ, ഹെപ്പറ്റോപാൻക്രിയോബിലിയറി (HPB) ശസ്ത്രക്രിയ എന്നിവയിലെ വൈദഗ്ധ്യത്തിന് പ്രശസ്തനായ ഒരു ഇന്ത്യൻ സർജനാണ് മുഹമ്മദ് റെല .
ലോകത്തിലെ ഏറ്റവും മികച്ച കരൾ മാറ്റിവയ്ക്കൽ ശസ്ത്രക്രിയാ വിദഗ്ധരിൽ ഒരാളായി അദ്ദേഹം കണക്കാക്കപ്പെടുന്നു.
5 ദിവസം പ്രായമുള്ള കുഞ്ഞിന് കരൾ മാറ്റിവയ്ക്കൽ നടത്തിയതിന് ഗിന്നസ് ബുക്ക് ഓഫ് റെക്കോർഡ്സിൽ അദ്ദേഹം തന്റെ പേര് രേഖപ്പെടുത്തി.
ലണ്ടനിലെ കിംഗ്സ് കോളേജ് ഹോസ്പിറ്റലിലെ ഡോ. റെല ഇൻസ്റ്റിറ്റ്യൂട്ട് ആൻഡ് മെഡിക്കൽ സെന്റർ ചെയർമാനും ഡയറക്ടറും കരൾ ശസ്ത്രക്രിയ, മാറ്റിവയ്ക്കൽ പ്രൊഫസറുമാണ്.
ഇന്ത്യയിലെ തമിഴ്‌നാട്ടിലെ മായലദുതുരയ്ക്കടുത്തുള്ള കിലിയാനൂർ ഗ്രാമത്തിലാണ് മുഹമ്മദ് റെല ജനിച്ചത്.
ഹാജി എസ്‌എ ഷംസുദ്ദീൻ, ഹസ്മ ബീവി എന്നിവരാണ് മാതാപിതാക്കൾ.
അഡയാർ ചെന്നൈയിലെ ബെസന്റ് തിയോസഫിക്കൽ ഹൈസ്കൂൾ സ്കൂളിലെ വിദ്യാർത്ഥിയായ അദ്ദേഹം ചെന്നൈയിലെ സ്റ്റാൻലി മെഡിക്കൽ കോളേജിൽ നിന്ന് എംബിബിഎസും (1980 ൽ) എംഎസ് ബിരുദവും നേടി.
പിന്നീട് 1986 ൽ എഡിൻബർഗിൽ നിന്ന് മറ്റൊരു എം‌എസ് സ്വീകരിക്കാനും 1988 ൽ റോയൽ കോളേജ് ഓഫ് സർജന്റെ ഫെലോ ആകാനും യുണൈറ്റഡ് കിംഗ്ഡത്തിലേക്ക് പോയി.
പ്രൊഫ. മുഹമ്മദ് റെല 1991 ൽ ലണ്ടനിലെ കിംഗ്സ് കോളേജ് ഹോസ്പിറ്റലിൽ ചേരുന്നതിന് മുമ്പ്  യുകെയിലെ വിവിധ ആശുപത്രികളിൽ ജോലി ചെയ്തു.
അവിടെ കരൾ ശസ്ത്രക്രിയയുടെ പ്രൊഫസറായി തുടരുന്നു.
കരൾ മാറ്റിവയ്ക്കൽ, സഹായ ട്രാൻസ്പ്ലാൻറേഷൻ, സ്പ്ലിറ്റ് ലിവർ ട്രാൻസ്പ്ലാൻറേഷൻ ടെക്നിക്കുകൾ, തത്സമയ ദാതാവിന്റെ കരൾ മാറ്റിവയ്ക്കൽ തുടങ്ങിയ മേഖലകൾ ലോകത്ത് ആദ്യമായിത്തന്നെ കിംഗ്സ് കോളേജിൽ അദ്ദേഹം മുന്നോട്ടുവച്ചു, ധാരാളം രോഗികൾക്ക് ഇതിന്റെ പ്രയോജനം ലഭിച്ചു.
3 പതിറ്റാണ്ടിലേറെ നീണ്ട കരിയറിൽ റെല അഞ്ച് ദിവസം പ്രായമുള്ള കുഞ്ഞിന് ഉൾപ്പെടെ 4500 ലധികം കരൾ മാറ്റിവയ്ക്കൽ നടത്തി, 2000 ൽ ഗിന്നസ് ബുക്ക് ഓഫ് റെക്കോർഡിലേക്ക് പ്രവേശനം നേടി.
രണ്ട് പതിറ്റാണ്ടിനുശേഷം, ഇപ്പോൾ വളർന്നുവരുന്ന അഭിഭാഷകനായ ഒരു കുഞ്ഞും സ്വീകർത്താവിന്റെയും അവളുടെ ശസ്ത്രക്രിയാവിദഗ്ദ്ധന്റെയും പുനഃസമാഗമം ശിശുരോഗ കരൾ മാറ്റിവയ്ക്കലിന്റെ നിലനിൽപ്പിനും വിജയത്തിനും സാക്ഷ്യം വഹിക്കുന്നു.
പ്രൊഫ. റെല നിലവിൽ ഇന്ത്യയിൽ ജോലി ചെയ്യുന്നു, അവിടെ ഒരു വർഷത്തിൽ 250 ലധികം കരൾ മാറ്റിവയ്ക്കൽ നടത്തുന്ന ഒരു വിജയകരമായ ലിവിംഗ് ഡോണർ ലിവർ ട്രാൻസ്പ്ലാൻറ് പ്രോഗ്രാം ആരംഭിച്ചു, എട്ട് വർഷത്തിനുള്ളിൽ 1500 ലധികം കരൾ മാറ്റിവയ്ക്കൽ നടത്തി.
തമിഴ്‌നാട്ടിലെ ടയർ 2 നഗരങ്ങളിൽ കരൾ മാറ്റിവയ്ക്കൽ ആരംഭിക്കുന്നതിലും അദ്ദേഹം പ്രചോദനമായിരുന്നു.
വിദൂര സ്ഥലങ്ങളിൽ നിന്നുള്ള ആളുകൾക്ക് പോലും ഇത്തരം ഉയർന്ന നിലവാരത്തിലുള്ള മെഡിക്കൽ സൗകര്യങ്ങൾ ലഭ്യമാക്കി.
പാൻക്രിയാറ്റിക് ക്യാൻസറിനുള്ള വിപ്പിൾ ശസ്ത്രക്രിയ, ചോളൻജിയോകാർസിനോമയ്ക്കുള്ള കരൾ റിസെക്ഷൻ, സിറോട്ടിക് രോഗികളിൽ എച്ച്സിസി റിസെക്ഷൻ എന്നിവ ചെയ്യുന്ന തിരക്കേറിയ ഹെപ്പറ്റോബിലിയറി സർജൻ കൂടിയാണ് റെല.
ക്ലിനിക്കൽ കരൾ മാറ്റിവയ്ക്കൽ, കരൾ പുനരുജ്ജീവനത്തിലേക്കുള്ള വിവർത്തന പഠനങ്ങൾ, കരൾ സംരക്ഷിക്കൽ എന്നീ മേഖലകളിലാണ് അദ്ദേഹത്തിന്റെ ഗവേഷണ താൽപര്യം.
പിയർ റിവ്യൂ ചെയ്ത ജേണലുകളിൽ 600 ലധികം പ്രസിദ്ധീകരണങ്ങൾ അദ്ദേഹത്തിനുണ്ട്.
എന്റർപ്രൈസസ്
ആരോഗ്യ സംരക്ഷണത്തിനുള്ള അദ്ദേഹത്തിന്റെ സേവനത്തെ അംഗീകരിച്ചുകൊണ്ട് മൂന്ന് സർവകലാശാലകളിൽ നിന്ന് ഡോക്ടറേറ്റ് ഓഫ് സയൻസ് ബിരുദം നേടി.
ആരോഗ്യസംരക്ഷണത്തിന്റെ ശക്തമായ, സമർപ്പിതവും ധാർമ്മികവുമായ ആശയം കേന്ദ്രീകരിച്ച് പുതിയ ആരോഗ്യ സംരക്ഷണ കേന്ദ്രം, ഡോ. റെല ഇൻസ്റ്റിറ്റ്യൂട്ട്, മെഡിക്കൽ സെന്റർ എന്നിവ സ്ഥാപിച്ച് റെല ഇപ്പോൾ ഒരു സംരംഭത്തിലേക്ക് കടന്നു.
വൈവിധ്യമാർന്ന രോഗികളുടെ ആവശ്യങ്ങൾ വളർത്തിയെടുക്കുന്നതിനും പ്രതികരിക്കുന്നതിനുമായി സമർപ്പിച്ചിരിക്കുന്ന ഒരു ക്വട്ടേണറി കെയർ ആശുപത്രിയാണ് പുതിയ കേന്ദ്രം.
അത്യാധുനിക ഇൻഫ്രാസ്ട്രക്ചർ സൗകര്യങ്ങളുള്ള ഒരു അന്തർ‌ദ്ദേശീയ പ്രാധാന്യമുള്ള ആരോഗ്യ പരിരക്ഷാ സംവിധാനമായി ആശുപത്രി പ്രതിജ്ഞാബദ്ധമാണ്, ഇത് ചെന്നൈയിലെ ക്രോംപേട്ടിൽ സ്ഥിതിചെയ്യുന്ന 36 ഏക്കർ സ്ഥലത്ത് വ്യാപിച്ചുകിടക്കുന്നു.
130 ക്രിട്ടിക്കൽ കെയർ ബെഡ്ഡുകൾ, 14 ഓപ്പറേറ്റിംഗ് റൂമുകൾ, സമകാലിക റഫറൻസ് ലബോറട്ടറികൾ, റേഡിയോളജി സേവനങ്ങൾ എന്നിവ ഉൾപ്പെടുന്ന 450 കിടക്കകളുണ്ട് ഇവിടെ.
ഗുരുതരമായ രോഗം, ഒന്നിലധികം-അവയവം മാറ്റിവയ്ക്കൽ എന്നിവയിൽ പ്രത്യേക ശ്രദ്ധ കേന്ദ്രീകരിച്ച് എല്ലാ സ്പെഷ്യാലിറ്റികളിലും ഉയർന്ന വിദഗ്ധ പരിചരണം നൽകുന്നതിനാണ് ഇൻസ്റ്റിറ്റ്യൂട്ട് രൂപകൽപ്പന ചെയ്തിരിക്കുന്നത്.
ലോകത്തിലെ ഏറ്റവും വലിയ സമർപ്പിത കരൾ തീവ്രപരിചരണ വിഭാഗങ്ങളിലൊന്നാണ് ഈ ആശുപത്രിയിലുള്ളത്.
എല്ലാ സ്പെഷ്യാലിറ്റികളിലെയും ഗുണനിലവാരമുള്ള ക്വട്ടേണറി കെയറിനുപുറമെ, പ്രാദേശിക ജനങ്ങൾക്ക് അന്താരാഷ്ട്ര നിലവാരമുള്ള 'പ്രാഥമിക, ദ്വിതീയ പരിചരണം' നൽകാൻ ആശുപത്രി പ്രതിജ്ഞാബദ്ധമാണ്.
'മാസ്റ്റർ ക്ലാസ് ഇൻ ലിവർ ഡിസീസ്' (എം.സി.എൽ.ഡി) സീരീസ് വിഭാവനം ചെയ്തത് കരൾ രോഗത്തിലും ട്രാൻസ്പ്ലാൻറേഷനിലും ഉയർന്ന നിലവാരമുള്ള അധ്യാപനം നൽകുന്നതിനുള്ള മാർഗമായി പ്രൊഫ. റെല.
2011 ലെ ആദ്യ പതിപ്പിന് ശേഷം, ഇന്ത്യൻ ഉപഭൂഖണ്ഡത്തിലെ ഈ മേഖലയിലെ ഏറ്റവും ജനപ്രിയമായ ശാസ്ത്രീയ മീറ്റിംഗുകളിലൊന്നായി ഇത് മാറി.
ഓരോ പതിപ്പും ദേശീയ, അന്തർദ്ദേശീയ വിദഗ്ധരുടെ പങ്കാളിത്തത്തോടെ ഒരൊറ്റ തീം കോൺഫറൻസായി ആസൂത്രണം ചെയ്യുന്നു.
കരൾ രോഗത്തിന്റെ പാത്തോളജിക്കൽ അടിസ്ഥാനം, ഹെപ്പറ്റോബിലിയറി ട്യൂമറുകൾ, പീഡിയാട്രിക് കരൾ രോഗങ്ങൾ, കരൾ സ്വീകർത്താവിന്റെ പെരി-ഓപ്പറേറ്റീവ് കെയർ, ജീവനുള്ള ദാതാവിന്റെ കരൾ മാറ്റിവയ്ക്കൽ, ഗുരുതരമായ കരൾ പരാജയം തുടങ്ങിയ വിഷയങ്ങൾ മുൻ പതിപ്പുകളിൽ കൈകാര്യം ചെയ്തിട്ടുണ്ട്.
നേട്ടങ്ങൾ പ്രൊഫ. റെല ഇതുവരെ 4500 ലധികം കരൾ മാറ്റിവയ്ക്കൽ ശസ്ത്രക്രിയകൾ നടത്തി.
1997 ഡിസംബറിൽ, അദ്ദേഹത്തിന്റെ നേതൃത്വത്തിലുള്ള സംഘം അഞ്ച് ദിവസം പ്രായമുള്ള പെൺകുട്ടിക്ക് കരൾ മാറ്റിവയ്ക്കൽ വിജയകരമായി നടത്തി, ഇത് 2000 ൽ ഗിന്നസ് ബുക്ക് ഓഫ് റെക്കോർഡിലേക്ക് പ്രവേശിച്ചു.
5 ദിവസത്തെ പെൺകുട്ടി ഇപ്പോൾ അയർലണ്ടിലെ ട്രിനിറ്റി കോളേജിലെ 22 വയസുള്ള വിദ്യാർത്ഥിയാണ്.
18 മാസം പ്രായമുള്ള ലൂക്ക് ബെറ്റെല്ലിക്ക് കഠിനമായ കരൾ തകരാറുള്ളതിനാൽ ഓപ്പറേഷന് മുമ്പ് ജീവിക്കാൻ വെറും 48 മണിക്കൂർ സമയം നൽകിയിരുന്നു, അയാൾക്ക് 1999 മാർച്ചിൽ അദ്ദേഹം കരൾ മാറ്റിവയ്ക്കൽ നടത്തി.
2003 ജൂണിൽ ഹൈദരാബാദിലെ ഗ്ലോബൽ ഹോസ്പിറ്റലിൽ ടെർമിനൽ സ്റ്റേജ് കരൾ രോഗം ബാധിച്ച പ്രണാലി ഭട്ട് അഹമ്മദാബാദിൽ നിന്നുള്ള നാലര വയസുകാരിക്ക് കരൾ മാറ്റിവയ്ക്കൽ നടത്തി.
2003 ഓഗസ്റ്റിൽ ലണ്ടനിലെ കിംഗ്സ് കോളേജ് ഹോസ്പിറ്റലിൽ നിന്നുള്ള ഒരു ടീമിന്റെ ഭാഗമായിരുന്നു അദ്ദേഹം.
ഒരു രോഗിക്ക് ആറ് തവണ മജ്ജ മാറ്റിവയ്ക്കൽ നടത്തി കരൾ മാറ്റിവയ്ക്കൽ നടത്തി.
2004 ഓഗസ്റ്റിൽ അദ്ദേഹത്തിന്റെ നേതൃത്വത്തിലുള്ള സംഘം ഹൈദരാബാദിലെ ഗ്ലോബൽ ഹോസ്പിറ്റലിൽ അഞ്ച് വയസുള്ള പാകിസ്ഥാൻ പെൺകുട്ടിയായ ബത്തുൽ ഹസന് കരൾ മാറ്റിവയ്ക്കൽ വിജയകരമായി നടത്തി.
2009 സെപ്റ്റംബറിൽ അദ്ദേഹത്തിന്റെ നേതൃത്വത്തിലുള്ള സംഘം ചെന്നൈയിലെ ഗ്ലോബൽ ഹോസ്പിറ്റലിൽ സ്പ്ലിറ്റ് ലിവർ ട്രാൻസ്പ്ലാൻറേഷൻ (ഇന്ത്യയിൽ ആദ്യമായി) നടത്തി.
വീണ്ടെടുക്കൽ പ്രവർത്തനത്തിനിടയിൽ കരൾ ഒരു ചെറിയ പെൺകുട്ടിയെ പറിച്ചുനടുന്നതിനായി ഒരു ചെറിയ ലോബ് ഇടത് ഭാഗത്തേക്കും അവസാന ഘട്ടത്തിൽ കരൾ രോഗമുള്ള ഒരു പ്രായമുള്ള സ്ത്രീയ്ക്ക് പറിച്ചുനടാനുള്ള വല്യഭാഗം വലതുഭാഗത്തേക്കും വിഭജിച്ചു.